S-126/2013

Ár 2013, mánudaginn 15. apríl, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 126/2013: Ákæruvaldið (K-kvk-nf Ó-kvk-nf E-kvk-nf) gegn K-kk-þgf Á-kk-þgf (D-kk-nf Ó-kk-nf E-kk-nf hdl.), sem tekið var til dóms að aflokinni aðalmeðferð hinn 5. apríl sl.

Málið er höfðað með ákæru lögreglustjórans á höfuðborgarsvæðinu, dagsettri 19. febrúar sl. á hendur ákærða K-kk-þgf Á-kk-þgf, kt. 000000-0000, Hverfisgötu 105, Reykjavík,

„I.

Fyrir líkamsárás, með því að hafa, aðfaranótt mánudagsins 27. ágúst 2012 inni á skemmtistaðnum Kaffibarnum við Bergstaðastræti 1 í Reykjavík, rifið í hár S-kk-ef A-kk-ef E-kk-ef, kt. 000000-0000, og fellt hann í gólfið, slegið hann ítrekað í líkamann, rifið í hálsmál hans og slegið hann með opnum lófa í andlit svo að hann féll aftur fyrir sig, allt með þeim afleiðingum að hann hlaut mar á vinstri síðu, yfirborðsáverka á hálsi, mar á hægri öxl, yfirborðsáverka á öðrum hlutum höfuðs og opið sár á vinstri olnboga auk þess sem gleraugu hans brotnuðu.

(Mál nr. 007-2012-48542)

Telst brot þetta varða við 217. gr. almennra hegningarlaga nr. 19/1940, sbr. 10. gr. laga nr. 20/1981.

II.

Fyrir fíkniefnalagabrot, með því að hafa, aðfaranótt mánudagsins 27. ágúst 2012 í bifreiðinni PS-908 þar sem henni var lagt við Traðarkotssund í Reykjavík, haft í vörslum sínum samtals 3,45 g af maríhúana sem lögregla fann við leit í farangsrými bifreiðarinnar.

(Mál nr. 007-2012-48542)

Telst brot þetta varða við 2. gr., sbr. 5. gr. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar, og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Einkaréttarkrafa

Þá gerir S-kk-nf A-kk-nf S-kk-nf hrl., f.h. S-kk-ef A-kk-ef E-kk-ef, kt. 000000-0000, kröfu um að ákærði verði dæmdur til greiðslu skaða- og miskabóta að fjárhæð kr. 715.085 ásamt vöxtum skv. 8. gr., sbr. 4. gr. vaxtalaga nr. 38/2001, frá 28. ágúst 2012, til þess dags er mánuður var liðinn frá því að bótakrafa var kynnt ákærða, en með dráttarvöxtum samkvæmt 9. gr., sbr. 6. gr. laga nr. 38/2001, frá þeim degi til greiðsludags.“

Málavextir

Samkvæmt óstaðfestri lögregluskýrslu í málinu var það aðfaranótt mánudagsins 27. ágúst sl. að lögreglumenn voru kvaddir að kaffibarnum í Bergstaðastræti þar sem sagt var að maður hefði ráðist á dyravörð staðarins. Þegar þangað kom var þeim sagt að maðurinn hefði haft sig á brott og horfið niður Traðarkotssund. Fundu lögreglumenn ákærða þar og handtóku hann. Reyndist hann vera óviðræðuhæfur og var færður í fangageymslu. Samkvæmt skýrslunni hittu lögreglumennirnir árásarþolann, S-kk-þf A-kk-þf E-kk-þf, á Kaffibarnum og sagði hann mann hafa verið áreita stúlkur þar inni. Hefði hann tekið manninn og leitt hann áleiðis út en maðurinn þá gripið í hárið á honum og fellt hann í gólfið. Þegar hann reyndi að rísa á fætur hefði maðurinn greitt honum högg í andlitið. Aðrir hefðu komið að til hjálpar S-kk-þgf A-kk-þgf en maðurinn komist á brott.

Meðal gagna málsins er staðfest vottorð J-kk-ef H. H. S-kk-ef sérfræðilæknis á bráðamóttöku Fossvogsspítala. Segir þar að komið hafi verið þangað með S-kk-þgf þessa nótt. Við skoðun hafi sést á honum tvö roðasvæði á vinstri síðu, 4 – 5 cm í þvermál. Roðarendur, um 6 – 7 cm langar hafi verið vinstra megin á neðanverðum hálsinum og niður á ofanverða bringu. Hann hafi kvartað um eymsli í höfuðleðri þar sem hann sagði að rifið hefði verið í hár hans. Þá hafi hann fundið til vægra eymsla á gagnaugasvæði og sár hafi verið á vinstri olnboga. Loks er getið um mar á hægri öxl og hægri upphandlegg.

Fyrir dómi hefur ákærði sagt ákæruna vera ranga og kveðst ekki bera ábyrgð á áverkum sem hann hlaut. Hann hefur sagt að menn hafi verið að loka skemmtistaðnum og búið að slökkva ljós þegar atvikið gerðist. Hafi honum verið vísað út og átök orðið úr því við mann sem hafi verið að leiða ákærða út. Hafi hann velst um með þeim sem það gerði eftir að þeir féllu í gólfið. Hann viti ekki hvað hafi orðið til þess að þeir féllu, hann og maðurinn. Kveðst hann hafa orðið skelkaður og ringlaður en getað losað sig úr tökum sem hann var í og hlaupið út. Hann kveðst hafa verið „fullur“ þegar þetta gerðist og einnig undir áhrifum kannabis. Aðspurður segir hann að fleira fólk hafi verið þarna og eins og „hrúgast oná“ hann þar sem hann var í gólfinu. Þetta hafi allt staðið stutt, kannski 10 sekúndur eða svo.

S-kk-nf A-kk-nf E-kk-nf hefur skýrt frá því að menn hafi verið að loka Kaffibarnum rétt fyrir klukkan eitt þessa nótt. Hafi hann séð ákærða koma inn á barinn og hafi hann verið að drekka úr glösum annarra. Hann kveðst hafa ákveðið að vísa ákærða út og sett vinstri hönd á öxl hans og tekið með hægri hendi um upphandlegginn og leitt hann með sér áleiðis út. Maðurinn hafi þá snúist, gripið um upphandleggi vitnisins og spurt hverju þetta sætti. Hafi ákærði svo rifið í hárið á vitninu, en það hafði verið sett upp í hnút ofan á höfðinu, og slegið undan vitninu fæturna sem við það féll á vinstri handlegginn í gólfið. Hafi ákærði haldið um hárhnútinn og slegið vitnið eitt högg í andlitið með vinstri hendi. S-kk-nf A-kk-nf kveðst þó hafa getað varist frekari höggum með því að bera hendurnar fyrir andlit og höfuð sér. Kveðst hann hafa komist aftur á fætur en ákærði hafi einnig krafsað með hinni hendinni í hálsinn á honum svo hann marðist þar. Hafi hann fallið aftur fyrir sig og með bakið á kant sem er út úr vegg. Hann segir ákærða ekki hafa fallið í þessum átökum heldur staðið yfir sér. Annað fólk, útlendingar, hafi svo komið vitninu til hjálpar en mátt þola fyrir pústra frá ákærða. S-kk-nf A-kk-nf segir þetta allt hafa einungis varað stutta stund, á að giska 15 - 20 sekúndur. Hann segist hafa verið frá vinnu í rúmar tvær vikur eftir þetta vegna áverkanna sem hann hlaut.

S-kvk-nf M-kvk-nf J-kvk-nf hefur skýrt frá því hún hafi í umrætt sinn verið úti fyrir við Prikið að reykja þar með fleira fólki. Hafi þá ákærði komið að með dólgslæti eða æsing. Hafi maðurinn farið inn á Kaffibarinn. Nokkru seinna hafi hún séð til mannsins á Laugavegi þar sem hann var settur í lögreglubíl. Hún kveðst ekki hafa séð átökin sem um ræðir í málinu.

K-kvk-nf B-kvk-nf J-kvk-nf lögreglumaður hefur skýrt frá því að hún hafi farið að sinna útkallinu vegna málsins. Hafi ákærði svo fundist í Traðarkotssundi og verið handtekinn þar. Hafi hann verið æstur og í annarlegu ástandi, í einhvers konar vímu og óviðræðuhæfur.

J-kk-nf J-x-x I-kk-nf hefur skýrt frá því að hann hafi hitt ákærða á Café Rósenberg fyrr um kvöldið og hann þá verið ógnandi í sinn garð. Þegar hann kom svo á Kaffibarinn hafi ákærði verið þar og í stympingum við kanadískan strák en S-kk-nf A-kk-nf legið á gólfinu fyrir framan ákærða, sem hafi staðið álútur. Hann kveðst ekki hafa séð bein átök milli ákærða, sem sneri baki í vitnið, og S-kk-ef A-kk-ef, enda hafi mannþvaga skyggt á. Hafi ákærði svo hlaupið á brott í miklum æsingi.

Niðurstaða

Ákærði neitar sök. Hann kannast þó við að hafa lent í átökum við mann sem var að leiða hann út og að þeir hafi velst um í átökunum. S-kk-nf A-kk-nf hefur að sínu leyti sagt ákærða hafa ráðist á sig, rifið í hárið og fellt í gólfið, slegið sig í andlit, krafsað í háls sér og orðið valdan að því að hann datt aftur fyrir sig og rakst með bakið í hillu á vegg. Þá hefur J-kk-nf J-x-x lýst því hvernig S-kk-nf A-kk-nf lá á gólfinu og ákærði álútur yfir honum. Loks er í málinu staðfest læknisvottorð sem S-kk-nf A-kk-nf hlaut í umrætt sinn og styrkir mjög vætti þeirra S-kk-ef A-kk-ef og J-kk-ef J-x-x. Verður að telja sannað, þrátt fyrir neitun ákærða að hann hafi ráðist á ákærða, fellt hann í gólfið, slegið hann í andlit og með árásinni valdið þeim áverkum sem lýst er í ákærunni. Hefur hann orðið sekur um brot gegn 1. mgr. 217. gr. almennra hegningarlaga.

II.

Ákærði hefur skýlaust játað það brot sem hann er saksóttur fyrir í II. kafla ákærunnar. Hefur hann orðið sekur um athæfi það sem þar er lýst og réttilega er þar fært til refsiákvæða.

Viðurlög, skaðabætur og sakarkostnaður

Ákærði hefur ekki áður gerst sekur um brot gegn almennum hegningarlögum. Þykir refsing hans hæfilega ákveðin fangelsi í 30 daga. Rétt er að fresta refsingunni og ákveða að hún falli niður að liðnum 3 árum haldi ákærði almennt skilorð 57. gr. almennra hegningarlaga.

Dæma ber ákærða til þess að sæta upptöku á 3,45 g af marihúana samkvæmt þeim heimildum sem tilfærðar eru í ákærunni.

Af hálfu S-kk-ef A-kk-ef E-kk-ef er þess krafist að ákærði verði dæmdur til þess að greiða honum 715.085 krónur í skaðabætur ásamt vöxtum samkvæmt 8., sbr. 4. gr. vaxtalaga nr. 38, 2001 frá 28. ágúst 2012 til þess dags er mánuður var liðinn frá því að bótakrafa var kynnt ákærða, en með dráttarvöxtum samkvæmt 9. gr., sbr. 6. gr. laganna frá þeim degi til greiðsludags. Krafan sundurliðast sem hér segir:

Miskabætur 400.000 krónur

Vinnutap 69.605 –

Skemmd á gleraugum 49.700 –

Lögfræðikostnaður 195.780 –

Miskabætur til S-kk-ef A-kk-ef þykja hæfilega ákveðnar 150.000 krónur. Þá ber að taka til greina kröfu hans um bætur fyrir vinnutap. Krafa um bætur fyrir gleraugu er vanreifuð og er henni vísað frá dómi. Loks ber að taka til greina kröfu um bætur fyrir lögfræðikostnað. Ber þannig að dæma ákærða til þess að greiða S-kk-þgf A-kk-þgf E-kk-þgf 390.385 krónur í skaðabætur ásamt almennum vöxtum samkvæmt 8. gr. laga um vexti og verðtryggingu frá 27. mars 2013 en frá þeim degi með dráttarvöxtum samkvæmt III. kafla laganna til greiðsludags.

Dæma ber ákærða til þess að greiða verjanda sínum, D-kk-þgf Ó-kk-þgf E-kk-þgf hdl., 300.000 krónur í málsvarnarlaun að meðtöldum virðisaukaskatti.

Þá ber að dæma að ákærði greiði annan kostnað af málinu, 32.400 krónur.

DÓMSORÐ:

Ákærði, K-kk-nf Á-kk-nf, sæti fangelsi í 30 daga. Refsingunni er frestað og fellur hún niður að liðnum 3 árum haldi ákærði almennt skilorð.

Ákærði sæti upptöku á 3,45 g af marihúana.

Ákærði greiði S-kk-þgf A-kk-þgf E-kk-þgf 390.385 krónur í skaðabætur ásamt almennum vöxtum frá 27. mars 2013 en frá þeim degi með dráttarvöxtum til greiðsludags.

Ákærði greiði verjanda sínum, D-kk-þgf Ó-kk-þgf E-kk-þgf hdl., 300.000 krónur í málsvarnarlaun.

Ákærði greiði 32.400 krónur í annan sakarkostnað.

P-kk-nf G-kk-nf